|  |  |
| --- | --- |
| vastavalt nimekirjale | 05.09.2023 nr 6-2/39-50 |

**Rail Baltica Rapla peatuse detailplaneeringu avaliku väljapaneku teade**

[Rapla Vallavolikogu 31.augusti 2023 otsusega nr 52](https://atp.amphora.ee/raplavv2017/index.aspx?o=923&o2=923&itm=717523) võeti vastu Rail Baltica Rapla peatuse detailplaneering. Planeeringuga sätestatakse uue raudteepeatuse rajamise tingimused Sulupere külas asuvate Metsataguse ja Sõerumaa-Veski maaüksuste jagamise tulemusel moodustatavatele kruntidele. Planeeringuala piirneb Karjamardi, Männi, Panga, Sepa, Sikametsa, Sikapõllu, Sõerumaa-Mäepealse, Sõerumäe ja Õhtupäikese katastriüksustega, Rapla ümbersõidutee ning Rail Baltica raudteega. Planeeringuala suurus on u 4,3 ha. Planeeringu elluviimisega võivad kaasneda ehituseaegsed häiringud, kuid olulist keskkonnamõju ei ole eeldada. Peatuse rajamisel on positiivne mõju liikuvusele ja piirkonna konkurentsivõimele.

Planeering on vajalikus mahus kooskõlastatud ([koostöö ja kooskõlastuste ülevaade](https://rapla.ee/documents/17843026/38016562/2021_0096_03_kk_tabel.pdf/53b76d41-7aeb-4398-80f5-aff6121444da) on kättesaadav valla veebilehe vahendusel), vastab valla ruumilise arengu eesmärkidele ja on üldplaneeringu põhilahendust järgiv.

**Detailplaneeringu avalik väljapanek** korraldatakse [Rapla valla veebilehel](https://rapla.ee/planeeringud/-/asset_publisher/zsG9fgEsBCLV/content/rail-baltica-rapla-peatus?redirect=https%3A%2F%2Frapla.ee%2Fplaneeringud%3Fp_p_id%3D101_INSTANCE_zsG9fgEsBCLV%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-1%26p_p_col_pos%3D1%26p_p_col_count%3D3%26_101_INSTANCE_zsG9fgEsBCLV_currentURL%3D%252Fplaneeringud%26_101_INSTANCE_zsG9fgEsBCLV_portletAjaxable%3D1) (http://rapla.kovtp.ee/avalikustamine) ja Rapla riigimaja fuajees (Tallinna mnt 14, Rapla linn) **21.septembrist kuni 5. oktoobrini 2023**. Avaliku väljapaneku jooksul on igaühel õigus esitada detailplaneeringu kohta arvamusi ja ettepanekuid, mis palutakse lähetada kirjalikult Rapla Vallavalitsusele või e-postiga aadressile rapla@rapla.ee.

Lugupidamisega

(allkirjastatud digitaalselt)

Cerly-Marko Järvela

vallaarhitekt

adressaadid: puudutatud maaomanikud, võrguvaldajad, asjaomased asutused

tel 506 1360

vallaarhitekt@rapla.ee